open-index/open-wikipedia-markdown huggingface dataset:
PS10

**PS10** er navnet på et solkraftverk, og Europas første kommersielle soltårn som er i drift fra mars 2007 nær den solfylte, spanske byen Sevilla. Soltårnet har en produksjonseffekt på 11 MW ved hjelp av 624 store, bevegelige speil kalt «heliostater».
 
Speilene ble levert av Abengoa; mottakeren, som speilene fokuserer på, ble designet og bygd av Tecnical-Tecnicas Reunidas, et spansk ingeniørselskap; og selve strukturen ble designet og bygd av ALTAC
, 
et tredje spansk ingeniør- og konstruksjonsselskap.

Hver av de 624 speilene har en overflate på 120 kvadratmeter, som gir en total reflektiv overflate på 74&nbsp;880 m² som konsentrerer solstrålene til toppen av det 115 meter høye soltårnet der mottakeren er plassert. Mottakeren er 4 paneler med rør fylt av vann. Når solen blir fokusert på disse panelen blir vannet omdannet til damp som kan utnyttes til å drive en turbin i en dampsyklus. I PS10 skjer dette under relativt lave temperaturer og trykk, 250&nbsp;°C og 40 bar. Kraften som produseres er tre ganger dyrere enn fra konvensjonelle kilder, men det forventes at prisene skal falle, slik de har gjort med vindkraft, etter hvert som teknologien blir bedre.

PS10 er det første av en serie solkraftverk som er tenkt bygd i samme område. Planene går ut på at området skal få en samlet produksjon av solenergi på over 300 megawatt innen 2013. Målet skal nås ved å bruke et mangfold av teknologier, deriblant soltårn, disker og trau. De to første anleggene som ble realisert på Sanlucar la Mayor er PS10 og Sevilla PV, en solcellepark. I tillegg er PS20 fullført kloss inntil PS10-anlegget. PS20 bygger på den samme teknologien som PS10, men er større og mer effektiv. Som navnet antyder har PS20 en produksjonskapasitet på 20 MW.

## Referanser
Sten Ardenstam

**Sten Raul Torbjörn Ardenstam** (1921–1993) var en svensk skuespiller.

## Biografi

Ardenstam var en mangesidig skuespiller som rakk å skape utallige gubber på scene og kabare, på film og TV, men også på kroen og i en mengde reklamefilmer. Han forsøkte å komme inn på Dramatens elevskola i 1939, men lykkes ikke og startet i stedet som selger. Han var handelsreisende i glødelamper på hele 1940-tallet. Seinere solgte han biler, engelske Hillman.

Han debuterte på Oscarsteatern i 1953 i musikalen *Saken är Oscar* og ble siden flittig brukt på ulike privatteater. Han spilte med Knäppupp i fire år blant annet *Ryck mig i snöret* i 1964, der han og Martin Ljung opptrådte med den klassiske sketsjen *55:an Olga*. Han var med i 200 forestillinger av operetten *[[Den glade enke]]* på Oscars, spilte i komedier på Intiman, Scalateatern og Maximteatern blant annet *[[Omaka par]]*, *En flicka på gaffeln*, *Komedi i mörker* og *[[Arsenik och gamla spetsar]]*.

Han debuterte på film i 1954 i Martin Söderhjelms kortfilm  *Din dagliga dryck* og fikk siden siden medvirke i drygt 140 film- og TV-produksjoner. Han var med i utallige buskisfilmer blant annet *[[Lille Fridolf och jag]]* i 1956, *[[Trettio pinnar muck]]* i 1966, *Sound of Näverlur* i 1971
og *[[47:an Löken blåser på]]* i 1973.

For det meste spilte han små biroller: «Hvor liten en roll enn er, så går det an å gjøre noe ut av den», brukte han si. 
Han ble kalt for "de korte replikkenes mester". Hans mimikk og timing var alltid perfekt og han forgylte mange reklamefilmer med sin humor.
Sten Ardenstam var akrobatisk og kunne kunsten å falle og slå seg, han ble derfor ofte benyttet som stuntmann i ulike filmer.

Stor suksess gjorde Ardenstam i TV blant annet. *Bråkiga blad*, der han og Rolf Bengtsson gjorde den velkjente sketsjen *Ormet kruper. En gång var jag i Sverige två gånger*. Han medverket også i sketsjserien *[[Partaj]]*. Han laget show på Berns sammen med Eva Rydberg, Tommy Körberg og Siw Malmkvist, medvirket i *[[Hagges revy]]* på Lisebergsteatern i Göteborg, turnerte i folkparkene med Lill-Babs og medvirket i flere oppsetninger på Komediteatern på Gröna Lund blant annet *Nattportieren* i 1987.

I sin siste opptredenen i *Direkt från Berns* i TV4 i 1992 vant Sten Ardenstam skuespillernes fylleslag, der det handlet om å spille mest beruset. En gang spilte Ardenstam full i en opplysningsfilm for NTO, det gjorde han så bra at avholdsorganisasjonen aldri våget å vise den.

## Filmografi (utvalg)
### Skuespiller  1990-tallet

### Skuespiller  1980-tallet

### Skuespiller  1970-tallet

### Skuespiller  1960-tallet

### Skuespiller  1950-tallet

## Referanser


## Eksterne lenker
*
USA mot Al-Arian

***USA mot Al-Arian*** er en norsk dokumentarfilm fra 2007 regissert av Line Halvorsen. Filmen handler om universitetsprofessor Sami Al-Arian, som i 2003 ble arrestert og anklaget for å ha støttet en palestinsk terrororganisasjon. Filmen følger han og hans families kamp for å renvaske seg fra terrorbeskyldningene, og den seks måneder lange rettssaken amerikanske myndigheter førte mot professoren. I Los Angeles ble en visning av filmen stanset etter press fra konservative grupperinger.

Filmen er regissert av Line Halvorsen, som tidligere har mottatt Amanda for sine produksjoner, og produsert av Jan Dalchow som har produsert flere norske dokumentarer.

## Referanser


## Eksterne lenker
* 
*
Glenn Ikonen

**Glenn Ikonen** (født 1955) er en svensk rullestolcurlingspiller. Han representerer Södertälje CK. 

Han har spilt *treer* for Sverige i alle VM fra 2002 til 2013, bortsett fra VM 2011 der han var skip. Han deltok også i Paralympics i 2006 og 2010. Dette har bragt ham to VM-sølv (2009 og 2013) og en bronse fra Paralympics som beste resultater. Han deltok også på det svenske laget som fikk bronse i Paralympiske vinterleker 2010, men ble diskvalifisert og utestengt i 6 måneder for bruk av et ulovlig stoff. Årsaken til den positive dopingtesten var en medisin han brukte mot høyt blodtrykk. 

Han ble også tatt ut til Paralympiske vinterleker 2014, der Sverige kom på 7.-plass. 

På nasjonalt nivå har han vunnet det svenske mesterskapet i rullestolcurling 2 ganger; i 2003  og 2007, mens han fikk sølv i 2005 som skip, og i 2004 og 2006 endte på tredjeplass.  

## Resultater

## Referanser


## Eksterne lenker
* 
* Profil på Svenska Handikappidrottsförbundet
* Profil hos Paralympics 2014
Bernt Sjöberg

**Bernt Sjöberg** (født 2. august 1955) er en svensk rullestolcurlingspiller. Han representerer Södertälje CK, som har vært den dominerende klubben i Sverige på 2000-tallet. 

Han har deltatt for Sverige i alle VM fra 2002 til 2008, samt Paralympics i 2006. Dette har bragt ham to VM-fjerdeplasser og en bronse fra Paralympics som beste resultater. 

På nasjonalt nivå har han vunnet det svenske mesterskapet i rullestolcurling 3 ganger; i 2003, 2006 og 2007, mens han fikk sølv i 2005.  

## Resultater

## Eksterne lenker
*
Kristina Ulander

**Kristina Ulander** (født 1981) er en svensk rullestolcurlingspiller. Hun representerer Härnösands Curlingklubb. 

Hun ble lam fra livet og ned i en snøscooterulykke i 2002, 20 år gammel, og har sittet i rullestol siden dette. Gjennom rehabiliteringen har hun drevet mye med hesteridning, og begynte ikke med rullestolcurling før i 2006. 

Hun har spilt på det svenske landslaget siden 2007. Hun debuterte som reserve under VM i Sollefteå i 2007 som reserve, men spilte også *ener* i turneringen. I november 2007 vant Sverige VM-kvalifiseringen for VM i 2008, med 7 seire og 2 tap, og da var Kristina reserve på laget. Det påfølgende VM i 2008 spilte hun *ener*, og det svenske laget endte da på en sjetteplass.  

Ved VM i rullestolcurling 2011 kom Sverige på 8.-plass, og ved VM i rullestolcurling 2013 fikk de sølv, etter finaletap 3-4 for Canada. Hun deltok også ved Paralympiske vinterleker 2014, der Sverige kom på 7.-plass. 

Hun var med og fikk en sjetteplas ved Sverigemesterskapet i rullestolcurling 2007. 

## Resultater

## Eksterne lenker
* 
* Profil hos Paralympics 2014
Anna Hammarlind

**Anna Hammarlind** (født 6. februar 1979 i Sollefteå) er en svensk rullestolcurlingspiller. Hun representerer Härnösands Curlingklubb. 

Hun begynte å spille rullestolcurling i 2006, og har spilt på det svenske landslaget siden 2007. Hun debuterte som *ener* under VM i Sollefteå i 2007. I november 2007 vant Sverige VM-kvalifiseringen for VM i 2008, med 7 seire og 2 tap, og da var Anna også ener på laget. Det påfølgende VM var hun reserve, og det svenske laget endte da på en sjetteplass.  

Nasjonalt har hun en sølv fra SM i 2007 (sammen Patrik Burman) som beste resultat, samt en fjerdeplass fra SM i 2006.  

## Resultater

## Eksterne lenker
* Profil hos WCF
Jalle Jungnell

**Jalle Jungnell** (født 6. november 1954) er en svensk rullestolcurlingspiller. Han representerer Södertälje CK. 

Han har vært *skip* for Sverige i alle VM fra 2002 til 2013, bortsett fra VM i rullestolcurling 2011, der han var coach. Sverige fikk sølv i VM i 2009 og 2013. Han var også skip i Paralympics i 2006 og 2010. Sverige fikk bronse i begge disse vinterlekene. 

Han var også skip i de paralympiske vinterlekene 2014 i Sotsji, der Sverige kom på 7.-plass.  

På nasjonalt nivå har han vunnet det svenske mesterskapet i rullestolcurling 4 ganger; i 2003, 2005, 2006 og 2007, mens han i 2004 endte på tredjeplass. 

## Resultater

## Eksterne lenker
* 
* Profil hos Svenska Handikappidrottsförbundet
Hoya de Los Vicentes

**La Hoya de Los Vicentes** ligger i Jumilla i Murcia i Spania, og er en av verdens største solcelleparker tilkoblet strømnettet med en produksjonskapasitet på over 23 megawatt. 120 000 solpanel er installert ved anlegget. Solcelleparken dekker et område på rundt 100 hektar, noe som tilsvarer 100 fotballbaner, og omfatter en gruppe på 200 solkraftverk med en kapasitet på 100 kilowatt hver. Dette er nok strøm til å dekke det årlige behovet til 20 000 husstander.

Luzentia brukte kun 11 måneder på å føre opp hele parken. På grunn av det store antallet solcellepanel som krevdes ble det kjøpt inn panel fra flere forskjellige produsenter, Atersa, Solon, Yingli, Suntech og Ningbo. Det ble stilt visse krav til kvalitet som ble kontrollert av én leverandør, ATERSA. Hvert av solpanelene bruker et enkeltaksielt målsøkesystem for å følge solas ferd over himmelen. Tracking øker effektiviteten av anlegget med opp til 25%. Anlegget er anslått å gi en reduksjon på 42 000 tonn CO2 per år.

## Referanser
Gert Erlandsson

**Gert Erlandsson** (født 2. januar 1960 i Örebro) er en svensk rullestolcurlingspiller. Han representerer Örebro Curlingklubb, og begynte med rullestolcurling i 2003. 

Han spilte *toer* på det svenske laget som fikk 10.-plass under VM i 2007. Nasjonalt har han sølv fra SM i 2003 og 2006, fjerdeplass i 2004 og bronse i 2005 og 2007. 

## Resultater

## Eksterne lenker
* Profil hos WCF
Rolf Johansson

**Rolf Johansson** (født 21. juli 1944) er en svensk rullestolcurlingspiller. Han representerer Södertälje CK. 

Han har deltatt i to VM for Sverige; i 2004 og 2005, der Sverige endte på hhv. syvende- og fjerdeplass. Han spilte også *toer* på det svenske laget under Paralympics 2006, der Sverige fikk bronse. 

På nasjonalt nivå har han bronse fra SM i 2004 og sølv i 2005.

## Resultater

## Eksterne lenker
*
Solkraftverk

**Solkraftverk** kan ha flere betydninger:
* Solkraft
* Termisk solkraft - Utnytter solvarme for energiproduktion
* Solceller - Elektrisk energi fra sollys via fotovoltaisk effekt

## Se også
* Solfanger
Anette Wilhelm

**Anette Wilhelm** (født Anette Svensson 22. mars 1972) er en svensk rullestolcurlingspiller. Hun representerer Södertälje CK. 

Etter at hun begynte med rullestolcurling i 1999 har hun vært en sterk forkjemper for rullestolcurling, særlig for kvinnelig deltakelse i sporten. Hun har også jobbet i bl.a. Sveits og Skottland for være med å utvikle sporten der. 

Som aktiv har hun deltatt i tre VM og ett Paralympics. Dette har gitt henne to fjerdeplasser fra VM og en bronse fra Paralympics. På nasjonalt nivå har hun gull fra SM i 2003 og 2004, sølv i 2005 og en bronse i 2006.

I 2003 hadde hun også en mindre rolle i filmen Miffo, som handler om en prest som forelsker seg i en kvinne i rullestol. Anette spiller her rullestolinstruktør. 

## Resultater

## Eksterne lenker
* 
*
Kenneth Nilsson

**Kenneth Nilsson** (født 1. desember 1953 i Borås) er en svensk rullestolcurlingspiller. Han representerer Örebro Curlingklubb, og begynte med rullestolcurling i 2003.

Han spilte *treer* på det svenske laget som kom på 10.-plass under VM i 2007. Nasjonalt har han sølv fra SM i 2003, 2004 og 2006, samt fjerdeplass i 2005. 

## Resultater

## Eksterne lenker
* Profil hos WCF
Claes Hultling

**Claes Hultling** (født 24. mars 1953) er en svensk rehabiliteringslege og tidligere rullestolcurlingspiller. 

Hultling sitter i rullestol etter en stupeulykke i 1984, der han brakk nakken. Før dette jobbet han som narkoselege ved Karolinska Instituttet i Stockholm. Etter ulykken jobbet han mye med å samle informasjon om ryggmargsskader og rehabilitering, og var med og etablere spinalenheten *Spinalis* på Karolinska Instituttet, der han den dag i dag er adm.dir. 

For sitt arbeide for å øke åpenheten rundt funksjonshemmede og seksualitet fikk han i 2002 RFSU-prisen. I 2005 ble han tildelt H.M. Konungens medalj for sin «banebrytende innsats for utviklingen av pleie av funksjonshemmede, særlig ryggmargsskadde». 

Han har deltatt i ett rullestolcurling-VM for Sverige; han var reserve på det laget som fikk fjerdeplass under VM i 2002. 

## Resultater

## Referanser


## Eksterne lenker
* Profil hos WCF
* Stiftelsen Spinalis
* RFSU.se – RFSU-prisen 2002
Lene Egeli

**Lene Egeli** (født 1987) er en norsk modell fra Stavanger. Hun vant Frøken Norge-konkurransen i 2008 og representerte Norge i Miss World 2008 i Johannesburg, Sør-Afrika. Vinneren av konkurransen ble Ksenia Sukhinova, Frøken Russland. Egeli ble ikke en av de 15 semifinalistene, men gikk videre til topp 32 i delkonkurransen Miss World Top Model.

Hun har vært modell i flere år, og har blant annet vært med i den norske versjonen av det amerikanske realityprogrammet Top Model på TV3 (2.-plass), Årets Ansikt (3.-plass og lesernes favoritt), spilt inn reklamefilm for Revlon og vært med i en modellkonkurranse i Kina. Hun bor i Oslo.

Hun er bærekraftrådgiver i konsulentselskapet Sopra Steria og foredragsholder.

Egeli vant Frøken Norge foran en annen deltaker fra Stavanger, Mariann Birkedal. Birkedal representerte Norge i Miss Universe 2008, og senere også i Miss World 2010, der hun plasserte seg som en av de syv beste.

## Referanser


## Eksterne lenker
* 
* Top model TV3
* Frøken Norge Profil 
* Lene (21) ble Frøken Norge 2008
Scotland the Brave

«**Scotland the Brave**» (Skotsk-gælisk: Alba an Aigh) regnes som en av skottenes nasjonalsanger, og blir blant annet benyttet som nasjonalhymne ved Samveldelekene. I likhet med England har heller ikke Skottland noen offisiell nasjonalsang, men «Scotland the Brave» benyttes tradisjonelt som nasjonens sang – ofte sammen med «Flower of Scotland». Teksten er skrevet ca. 1950 av journalisten Clifford Leonard Clark Hanley (1922 – 1999).

**Scotland the Brave av Cliff Hanley:** 

## Eksterne lenker
*
Hapro

**Hapro AS** er norsk konsern som er leverandør av elektronikktjenester til elektronikkmarkedet og tjenester innen arbeidsinkluderingsfeltet. Selskapet har hovedkontor på Jaren i Gran kommune.   

Konsernet består av datterselskapene Hapro Electronics, Hapro Jobb og Karriere og Hapro Inkludering.   

## Historie
Hadelandprodukter AS (Hapro) ble etablert i 1973 som en arbeidsmarkedsbedrift. Virksomheten gikk fra produksjon av sko og lærvarer til avansert elektronikk. I 2017 ble selskapet omorganisert til et konsern med Hapro Electronics AS og Hapro Jobb og Karriere AS som datterselskaper. Per Sønsteby ledet bedriften fram til 2008, etterfulgt av Erik Lundbekk og Tor Asak Giæver i 2018. Per 2024 er Lars Erik Hilsen leder. 

## Referanser


## Eksterne lenker
* 
*  Hapro inn i "Alfa-lokaler" – hadeland.net
*  Eventyrlig fra Hadelandprodukter – hadeland.net
*  Hapro lekte med Tufte – hadeland.net
*  Velger produksjon i Norge - et nytt industrieventyr?
A Man’s A Man for A’ That

**A Man's A Man for A' That** er en av Skottlands uoffisielle nasjonalsanger. Robert Burns forfattet opprinnelig diktet som sangen baserer seg på under tittelen *Is There For Honest Poverty*. *A Man's A Man for A' That* ble sunget ved åpningen av det skotske parlamentet i 1999 – og blir enkelte ganger assosiert med skotsk nasjonalisme og kampen for løsrivelse fra Storbritannia. Sangen har også blitt oversatt til tysk med tittelen *Trotz Alledem Und Alledem*.

## Sangtekst

## Eksterne lenker
Privat tolkning av sangen offentliggjort på www.youtube.com
Pierre Henry

**Pierre Henry** (født 9. desember 1927 i Paris i Frankrike, død 5. juli 2017 samme sted) var en fransk komponist regnet som en pioner innenfor konkret musikk og elektronisk musikk.

Fra 1949 til 1958 arbeidet Henry i Club d'Essai studio i RTF, grunnlagt av Pierre Schaeffer. I denne perioden, i 1950, skrev han *[[Symphonie pour un homme seul]]*, i samarbeid med Schaeffer. Han komponerte også den første konkret musikk til film, kortfilmen *[[Astrologie ou le miroir de la vie]]* fra 1952. Han laget også musikk til tallrike filmer og balletter. Blant hans best kjente er det eksperimentelle albumet *[[Messe pour le temps présent]]* fra 1967, som han laget i samarbeid med koreografen Maurice Béjart, hvor man finner sporet «Psyché Rock». Han sto også bak temasangen til TV-serien *[[Futurama]]*, inspirert av «Psyché Rock». I 1997 ga Fatboy Slim ut en remix av denne.

## Referanser


## Eksterne lenker
* 
* 
*
Ulf Karlsen

**Ulf Karlsen** (født 1966) er en norsk tidligere fotballspiller og tidligere styremedlem i Viking Fotballklubb. I 1991 ble han seriemester med Viking. Karlsen fikk 269 kamper og åtte mål for Viking mellom 1991 og 1997.

Karlsen har også spilt 119 kamper og skåret 10 mål for Bryne. Han har 3 A-landslagskamper for Norge i perioden 1991–1992. Han er oppvokst i Mo i Rana og spilte for Mo Idrettslag i årene 1983–1987.

## Referanser


## Eksterne lenker
*
Springfield Armory

: *Ikke forveksles med [[Springfield Armory Inc]] som er en våpenprodusent stiftet i [[1974]], som ikke er relatert med våpenarsenalet «Springfield Armory»

*'Springfield Armory** (**SA**) var nasjonalt våpenarsenal i [[USA]] ifra [[1794]] til [[1968]], som er blitt omgjort til et museum.

== Historie ==
Springfield Armory var nasjonalt våpenarsenal og hovedsete for produksjon av [[militære]] [[skytevåpen]] i USA, opprettet i 1794. Mange viktige teknologiske patenter ble utviklet der (bla.a. Springfield [[rifle]]n). [[George Washington]] beordret opprettelsen av **SA**. Selv om byen [[Springfield (Massachusetts)|Springfield]] i [[Massachusetts]] var en liten ubetydelig by, så var den helt klart strategisk plassert. Den var nær store hovedveier og [[Connecticut]] elven, og langt nok unna for å bli angrepet av fienden. Plassen hadde vært treningsområde for militære siden [[1600-tallet]]. I [[1777]] ble «The Arsenal at Springfield» opprettet og produksjon av [[ammunisjon]] og våpenkjerrer for [[den amerikanske revolusjon]]

Under revolusjonen ble det lagret [[muskett]]er, [[kanon]]er og andre våpen på arsenalet. Det ble bygget brakker, verksteder og lagerhus, men ingen [[våpen]] ble produsert. Etter krigen ble arsenalet fortsatt brukt som lager av våpen for fremtidig bruk. I [[1891]] fikk arsenalet en ny funksjon, det ble hovedlaboratoriet til hæren for utvikling og testing av nye skytevåpen.

== Produksjon ==
I [[1794]] bestemte den nye føderale regjeringen at USA skulle produsere sine egne musketter slik at de ikke var avhengige av våpen ifra utlandet. President Washington bestemte at ett av de to nye stedene for våpenproduksjon skulle være Springfield Armory (den andre ble Harpers Ferry). Produksjonen begynte i [[1795]] da 220 flintlås musketter ble laget. **SA** ble raskt et senter for utvikling av nye våpen. Ved ødeleggelsen av Harpers Ferry under [[den amerikanske borgerkrig]], ble **SA** den eneste føderale våpenprodusenten helt frem til det [[20. århundre]]. I starten av [[den første verdenskrig]], var omtrent 843,239 [[Springfield M1903]] rifler produsert, noen som var for lite for å kunne utstyre hæren for en så stor krig som dette. I løpet av krigen ble det produsert over 265,620 nye M1903 rifler. I tillegg fikk Krigsdepartementet kontrakt på produksjon av [[Lee-Enfield]] M1917 riflen.

== Springfield M1903 riflen ==
Under [[den spansk-amerikanske krig]] ble det tydelig at den spanske [[Mauser]] M1893 var overlegen til riflene USA benyttet. [[15. august]] [[1900]] avsluttet **SA''' en eksperimentell rifle som de mente kunne bli en bedre rifle en de eksisterende Krag-Jørgensen. Riflen ble godkjent for produksjon i 1903 og fikk kallenavnet «The Springfield '03». 

## Eksterne lenker
* Springfield Armory National Historic Site
* Springfield Armory Museum
Scots Wha Hae

**Scots Wha Hae** (skotsk-gælisk: Brosnachadh Bhruis) er en av skottenes nasjonale hymner som i lang tid har fungert som uoffisiell nasjonalsang for Skottland. I den senere tida har sangen i stor grad blitt erstattet av *[[Scotland the Brave]]* og *[[Flower of Scotland]].*

Teksten ble skrevet av skottenes nasjonalskald, Robert Burns, i 1793. I likhet med *Flower of Scotland* er også denne sangteksten inspirert av kong Robert Bruce' seier over engelskmennene og Edvard II i 1314 (slaget ved Bannockburn).

## Eksterne lenker
Privat tolkning av sangen offentliggjort på www.youtube.com
Finn E. Krogh

**Finn Einar Krogh** (født 1959) er en norsk tidligere fotballspiller og nåværende styremedlem i Viking Fotballklubb. Krogh spilte i Viking fra 1976 til 1979, da Viking vant både cupen og serien. Han vant også cupen med  tidlig på 1980-tallet. Nå er Krogh direktør ved Oljemuseet i Stavanger.

## Referanser


## Eksterne lenker
*
John Arild Ertvaag

**John Arild Ertvaag** (født 1955) er en norsk forretningsmann. 

John Arild Ertvaag var elev ved Kongsgård skole i Stavanger. Han er tidligere styremedlem i Viking Fotballklubb fra Stavanger. Har arbeidet seg opp blant annet på kjøp, salg og utleie av eiendom, og har flere styreverv i det lokale næringslivet. Han har tjent på investeringer i blant annet Hitecvision og i bilforhandlere. Ifølge *Kapital* var han 183. rikeste i Norge i 2019.

Han er majoritetseier av investeringsselskapet Camar AS som hans sønn og hans bror også er involvert i. Selskapet hadde i 2017 en fortjeneste på over 500 millioner kroner. Camar forvaltet i 2019 1,2 milliarder kroner.

## Referanser
Alfred Ydstebø

**Alfred Ydstebø** (født 1969) er en norsk næringslivsgründer fra Stavanger.

Han ble først kjent som leder og eier i Acta og har siden 2007 først og fremst drevet innen eiendom. Han er grunnlegger og eier av Base Gruppen, der blant annet Base Property, Base Bolig og Abri Dialogue inngår. Gjennom Abri Vekst drev han blant annet det store asylmottaket på Forus fra 18. november 2015 til 18. november 2016. Ydstebø har også vært hovedaksjonær og styreleder i amerikanske *Wunderlich* Securities, et av Wall Streets eldste meglerhus. 

## Referanser
Ring inn musikken

***Ring inn musikken*** er et norsk radioprogram i NRK Radio der lyttere kan ønske seg klassisk musikk.  Det  har blitt sendt i ulike former siden 1991. Det sendes nå i opptak i kanalen NRK Klassisk på lørdager mellom kl. 9 og 11 og ledes av Mari Lunnan. Lytterne kan ringe inn og legge igjen ønsker på en telefonsvarer som blir spilt av i programmet, eller sende e-post.

Fra starten og fram til 2015 ble programmet sendt direkte i P2 med én times sendetid. 

Etter at *Ring inn musikken* ble overført til NRK Klassisk fikk det en sendetid på to timer. Fra januar 2024 er programmet kortet ned til én time.

## Tidligere programledere
(ufullstendig liste)
*Eirik Os Simonsen
*Torun Kirby Torbo.
* Per Olav Reinton 
* Kjell Hillveg

## Referanser
Skotsk nasjonalsang

**[[Skottland]]** har ingen offisiell nasjonalsang, men landet har en rekke sanger som assosieres spesielt til Skottland. Nasjonalskalden Robert Burns er opphavsmann for en rekke lyriske tekster som tradisjonelt holdes fram blant skottenes nasjonale sangskatt, blant annet *[[A Man's A Man for A' That]]* og *[[Scots Wha Hae]]*. Sistnevnte sang tar utgangspunkt i skottenes viktige seier over engelskmennene og kong Edvard II i slaget ved Bannockburn i 1314. Den skotske seier i dette slaget er også tema for sangen *[[Flower of Scotland]]* som pr. idag er en av de mest brukte nasjonalhymnene i kongeriket. Den sangen som oftest assosieres med Skottland er likevel fortsatt *[[Scotland the Brave]]* (Skotsk-gælisk: Alba an Aigh) som blant annet brukes som Skottlands nasjonalhymne ved Samveldelekene. 

I juli 2006 ble det publisert en spørreundersøkelse i magasinet Reporting Scotland. Undersøkelsen tok utgangspunkt i et representativt utvalg av 10 000 skotter som hadde blitt spurt om sine preferanser i forhold til nasjonalsang. En rekke eldre og nyere sanger ble lansert som alternativer i undersøkelsen som fikk dette resultatet:

Blant alternativene ved spørreundersøkelsen fantes også popmusikk som *I'm Gonna Be (500 Miles)* og marsjen *Highland Cathedral* med tysk opphavsmann.
Adolf Thomsen

**Adolf Thomsen** (født 10. juli 1852 i Bergen, død 24. juli 1903 i Sandefjord) var en norsk komponist og musiker. Thomsen bodde i Tromsø og var fra 1883 organist i Tromsø domkirke. Han ble kjent med Edvard Grieg og flere av hans verk er dedikert til Grieg.

Thomsen er mest kjent for melodien til «Barndomsminne frå Nordland» («Å eg veit meg eit land») med tekst av Elias Blix, som ofte kalles «Nord-Norges nasjonalsang». Sangen ble publisert for første gang i avisa *[[Den 17de Mai]]* 13. august 1896, og senere i bokform i Elias Blix sin *Salmer og Songar* fra 1900. Originalversjonen har åtte vers. Den mest kjente melodien ble skrevet av Adolf Thomsen i 1901.

Thomsen og hans hustru Lorentze Emilie, født Engelsen, fikk tre døtre: Alfhild, Frida og Ingerid, samt to sønner: Einar og Sigvald.

En byste av Thomsen står i Kirkeparken i Tromsø. Skulpturen ble modellert av Trygve Thorsen i 1943 og avduket i 1946.

## Eksterne lenker
* 
* Mer om Adolf Thomsen på slektsdata
* Bilde
Borgervæpning

**Borgervæpning** var en forpliktelse byborgerskapet i mange europeiske land hadde til å danne væpnede avdelinger til ordensvern og forsvar av byen. Denne ordningen kan minne om vikingtidens leidangshær.

I Norge var det alt i middelalderen blitt en plikt for alle våpenføre menn i byen å holde våpen og delta i byens forsvar. Plikten har òg tradisjoner tilbake til vikingtiden, der enhver våpenfør mann som ikke forsvarte bygden sin under angrep ble dømt til døden. Den norske borgervæpning hadde sin glansperiode ved begynnelsen av 1800-tallet. Borgervæpningen ble avskaffet ved lov av 28. mai 1881. I spissen for borgervæpningen stod en såkalt **stadshauptmann**, under denne *stadsmajorer*, *stadskapteiner* og *stadsløytnanter*. Også byens mannlige innbyggere som ikke var borgere, hadde verneplikt.

Ved kong Christian IVs hærordning av 18. januar 1628 ble det opprettet en såkalt borgerbevæpning. Dette var en tvungen verneplikt, der det ble bestemt at de norske kjøpstedene skulle holde 14 kompanier. hvorav to i Christiania. Disse kompaniene gjorde i sin tidlige periode ordenstjeneste og var også hjelpemannskaper ved brann, og fikk ikke særlige militære oppgaver før fra 1801. Kompaniene ble ledet av en såkalt stadshauptmann (tilsvarende kaptein i hæren) og mange av byens kjente borgere figurerer som stadshauptmenn opp gjennom tiden.

De to Christiania-kompaniene til sammen fikk navnet ”Christiania Borgerlige Infantericorps”. Dette korpset ble altså opprettet så tidlig som i 1628, bare fire år etter at byen ble flyttet fra det gamle Oslos brannruiner under Ekeberg over til Akersneset og i ly av Akershus festning. 

Forholdet til Sverige ble stadig forverret mot slutten av unionstiden, og i lov av 28. mai 1881 ble det fastsatt at borgerbevæpningen skulle opphøre. Christiania bystyre frarådet dette. Infanterikorpset hadde sin siste parade og avmønstring 17. juni 1881. Den fant også sted på Stortorvet, og under ledelse av korpsets siste sjef, Stadshauptmand Richard Andvord, ble de to kompanier dimittert.

## Referanser


## Litteratur
* Wiesner, A.M. «Bergens borgervæbning». I: *Bergen 1814-1914*, Bergen 1914 (Artikkelen finnes i PDF-versjon på Buekorpsene.com) 
* Sunde, Arne; «Det gule chor og noe om dets opptredener på Nordstrand», Oslo historielags årsberetning for 2002-2003
* Wilberg, Janne: "Militære anlegg i 1814", i Jørn Holme: "De kom fra alle kanter - Eidsvollsmennene og deres hus", Cappelen Damm 2014, s. 66 - 83. ISBN 978-82-02-44564-5
Asmir Begović

**Asmir Begović** (født 1987) er en bosnisk fotballspiller som spiller for den engelske klubben .

Den 2. november 2013 scoret han etter 13 sekunder mot  med en distanse på 97,5 meter, etter hans lange spark over banen gikk over Artur Boruc. Hans mål fikk en plass i 2015 Guinness rekordbok for «lengste målet scoret i fotball».

I juli 2015 meldte han overgang fra  til , hvor han skrev under på en fireårskontrakt.

## Landslaget
Han er opprinnelig fra Trebinje i Hercegovina, men har representert Canada på yngre landslag. Den 19. mai 2008 erklærte han at han i fremtiden kommer til å representere landslaget til hjemlandet Bosnia-Hercegovina. 

## Referanser


## Eksterne lenker
*
Pseudocrenilabrinae

* Ectodini
* Haplochromini
* Lamprologini
* Limnochromini
* Tilapiini
* Tropheini

**Pseudocrenilabrinae** er en gruppe ciklider som ifølge studier av Sparks & Smith (2004) omfatter alle de afrikanske ciklidene med unntak av de lignende artene fra Madagaskar.
Tidligere autorer anerkjente i tillegg underfamiliene Paratilapinae Tawil 2001, Tilapiinae Hoedeman 1947, Tylochrominae Poll 1986, Heterochrominae Kullander 1998 og Boulengerochrominae Tawil 2001.

Alle ciklidene i de større østafrikanske innsjøene som mbunaene i Malawisjøen, furuene i Victoriasjøen og de endemiske ciklidene i Tanganyikasjøen tilhører Pseudocrenilabrinae.

## Slekter

## Eksterne lenker
*
Oslo ingeniørhøgskole

**Oslo ingeniørhøgskole** var en høgskole for ingeniørutdanning. Skolen ble opprettet i Christiania i 1873 under navnet Christiania Tekniske skole og hadde lokaler i Kristian IVs gate 8b i Oslo. Skolen fikk egen bygning i Cort Adelers gate 30 i 1889 tegnet av arkitekt Victor Nordan.. Skolen ble i 1994 en del av Høgskolen i Oslo (HiO), nå Oslomet – storbyuniversitetet.

## Historie
Skolens navn gjennom tidene har vært Christiania tekniske skole 1873–1896; Kristiania tekniske skole 1897–1912; Kristiania Tekniske Mellomskole 1912–1924; Oslo Tekniske Mellomskole 1924–1936; Oslo tekniske skole 1936–1976 og Oslo ingeniørhøgskole 1977–1994. *Oslo tekniske skole* og *Oslo elementærtekniske skole* flyttet sammen på Sofienberg videregående skole, og er siden blitt Fagskolen Oslo. Oslo ingeniørhøgskole ble videreført som Avdeling for ingeniørutdanning ved Høgskolen i Oslo, som og ble flyttet til Pilestredet 35 i juni 2007. Ved sammenslåinga med Høgskolen i Akershus i 2011 ble denne en del av fakultetet for teknologi, kunst og design ved Høgskolen i Oslo og Akershus.

Høsten 2011 ble bygget tatt i bruk som midlertidig lokale for Ullern videregående skole i påvente av at Ullern fra august 2015 kunne flytte inn i samlokaliserte lokaler med Oslo Cancer Cluster. Fra høsten 2018 flyttet Ruseløkka skole inn i bygget i påvente av at ny skole skal stå ferdig der i 2021. Det er bestemt at den nye Myntgata videregående skole skal ta over bygget høsten 2021 i påvente av at skolebygget i Myntgata 2, skal stå klart for innflytting høsten 2025.

## Referanser


## Eksterne lenker
*
Agryz

**Agryz** (russisk: Агрыз, tatarisk (kyrillisk): Әгерҗе, tatarisk (latinsk): *Ägerce*) er en by i Republikken Tatarstan i Russland. Den ligger ved elva Izj, rundt 250&nbsp;km nordøst for Kazan. Innbyggertall: 19&nbsp;991 (folketelling 2021)

Den ble grunnlagt som en bosetning ved jernbanestasjonen Agryz (åpnet i 1915) i forbindelse med byggingen av jernbanen Kazan&ndash;Jekaterinburg. Den fikk innvilget bystatus i 1938.

## Referanser
Mojave

**Mojave**, eller **Mohave**, kan vise til:

* Mohave, urfolk
* Mojave (språk)
* Mojaveørkenen
* Mohave County
* Mohave kraftverk
* macOS 10.14 (Mojave), en versjon av operativsystemet macOS
Sven O. Kullander

**Sven Oscar Kullander** (født 1952) er en svensk biolog med doktorgrad i iktyologi.
Sven O. Kullander forsker fremfor alt på ciklider og andre tropiske ferskvannsfisker. 
Han har også jobbet med truede fiskearter i Sverige.

Han har studert ved universitetene i Umeå og Stockholm. Doktorgraden tok han i Stockholm i 1984.
Han er i dag førsteintendent ved Naturhistoriska riksmuseet i Stockholm, med ansvaret for den iktyologiske og herpetologiske samlingen.
Kullander koordinerer også museets bidrag til FishBase og GBIF.

Han har gitt ut flere vitenskapelige og populære publikasjoner og foretatt et stort antall ekspedisjoner hvor han har beskrevet mange grupper og arter av ciklider.
Den første boken hans, *A Revision of the South American Cichlid Genus Cichlasoma* kom i 1983. Den andre boken kom i 1986 og den tredje i 1989.
Han har samarbeidet med bl.a. Han Nijssen, og oppkalte panda-dvergcikliden (*Apistogramma nijsseni*) etter ham.

Det svenske bladet *[[Tidskriften Akvariet]]* tildelte Kullander i 1996 «Akvariets Oscar» som er en utmerkelse for stor innsats i akvariehobbyen.

Han var medlem i International Commission on Zoological Nomenclature fra 2006 til 2024.

## Publikasjoner (utvalg)
* *A review of the South American cichlid genus Cichla*, Kullander, Sven O. & Efrem J. G. Ferreira
* *The Cichlids of Surinam (Teleostei: Labroidei)*, Kullander, Sven O. & H. Nijssen.

## Referanser
Furu (andre betydninger)

**Furu** kan sikte til:

* Trær i furufamilien, en familie av bartrær i furuordenen som omfatter furu, gran, lerk m.fl
** Trær i furuslekten, en slekt av bartrær under furufamilien
** Arten furu, en art i furuslekten.
* Ciklider fra Victoriasjøen
* Furua, et hus i Akershus
* Ole Furu, norsk politiker
Nevada Solar One

**Nevada Solar One** er et solkraftverk i Nevadaørkenen utenfor Las Vegas. Dette 64 megawatts anlegget er det største solenergiprosjektet bygd i USA siden 1991 og er det tredje største i sitt slag i verden. Nevada har som mål at innen 2013 skal 20% av strømforbruket dekkes av fornybare energikilder, og 5% fra solenergi. Anlegget sto ferdig i juni 2007 og ble koblet til strømnettet. Med en nominell kapasitet på 64 megawatt produserer anlegget mer enn 130&nbsp;000 megawattimer per år, noe som dekker årsforbruket til mer enn 14&nbsp;000 husstander i USA. Nevada Solar One har ingenting med Solar One å gjøre.

Strømmen genereres av andregenerasjons traukollektorer, 219&nbsp;000 parabolske speil og 18&nbsp;000 mottagertuber. Til sammen dekker dette 375 mål. Anlegget har kun 30 minutters termisk lagring for å eliminere effekten av forbipasserende skyer, og en liten naturgassvarmer som hovedsakelig benyttes til beskyttelse mot frost. Grunnen til at naturgassvarmeren ikke brukes til å hjelpe strømproduksjonen er for å
oppnå Nevadas målsetninger om at fornybar energi kun kan suppleres med 2 % ikke-fornybar energi.

## Historie
Anlegget ble koblet til strømnettet for kommersiell bruk når anlegget ble ferdig i juni 2007. Det ble konstruert over en periode på 16 måneder. Det totale arealet av anlegget dekker omtrent 1,6 kvadratkilometer og av dette dekker solfangerne rundt tre firedeler, tilsvarende 200 fotballbaner.

## Teknologi
Nevada Solar One bruker 760 parabolske trau, og mer enn 180&nbsp;000 speil, for å konsentrere solstrålene på rør som løper sidelengs over trauene. Rørene inneholder et varmeoverføringsfluid. Disse spesielle rørene, produsert av glass og stål, ble designet og produsert av Solel Solar Systemshttp://www.solel.com/ og også av Schott Glass. Bevegelseskontroll ble levert av Parker Hannifin, av komponenter fra Ansco Machine Company. Anlegget bruker 18 240 av disse fire meter lange rørene.

Ved å benytte seg av termiske lagringssystem kan solkraftverk generering av kraft bli forlenget opp til hele natten gjennom for 24 timers kraftproduksjon. Gitt Nevadas land- og solressurser har staten muligheten til å produsere mer enn 600 gigawatt ved å bruke solvarmekonsept lik den brukt i Nevada Solar One.

Ni anlegg basert på parabolske konsentratorer har med godt resultat operert kommersielt i Mojaveørkenen,California, siden 1984 med en kombinert kapasitet på 345 megawatt. Andre parabolske traufarmer som har blitt lagt frem er to 50 megawatts anlegg i Spania og et 100 megawatts anlegg i Israel.

## Se også
* Solenergi

## Referanser


## Eksterne lenker
*
Bislet høgskolesenter

**Bislet høgskolesenter** var en høgskoleoverbygning for flere tidligere høgskoler med profesjonsutdannelser. Det første enheten ble etablert i 1991, mens den største fellesenheten eksisterte fra 1992 til 1994, før senteret ble en del av Høgskolen i Oslo, nå Oslomet – storbyuniversitetet. Professor Anders Breidlid var Bislet høgskolesenters rektor fra 1992-1994..

Høgskolesenteret omfattet utdanninger til fysioterapeut, mensendieckfysioterapeut, ortopediingeniør, radiograf, bioingeniør, ergoterapeut og allmennlærerutdanning.

Flere av utdanningene hadde hatt store omorganiseringer og sammenslåinger i tillegg til flyttinger i forkant av etableringen av høgskolen: 
* Sagene lærerhøgskole og Oslo lærerhøgskole ble slått sammen til én utdanning ved innflyttingen i 1992. Sammenslåingen var utredet fra 1988. 
* Bioingeniørhøgskolen i Oslo var etablert i 1989, da bioingeniørutdanningene på Ullevål sykehus og Rikshospitalet ble organisatorisk slått sammen. Utdanningen ble en del av Bislet høgskolesenter i 1992, men lærerstab og studenter befant seg på de to sykehusene til utdanningen flyttet til Bislet i 1994. 
* Radiografhøgskolen i Oslo var etablert i 1989, da radiografutdanningene på Ullevål og Rikshospitalet ble slått sammen
* Mensendieckskolen i Oslo. Høgskole i fysioterapi, som hadde blitt statlig i 1979, ble innlemmet i 1992
* Fysioterapihøgskolen i Oslo og Ortopediingeniørhøgskolen (Statens skole for proteseteknikk) var tidligere lokalisert på Sofies Minde og flyttet til Bislet i hhv 1988 og 1992. 
* Ergoterapihøgskolen i Oslo var inntil 1989 en del av Statens lærerhøgskole i forming, Oslo. I 1989 flyttet utdanningen til Pilestredet 56 og ble en del av det første Bislet høgskolesenter (1991–92) sammen med ortopediingeniør- og fysioterapeututdanningene. 

## Litteratur
* *Fra bryggeri til høgskole, om utbyggingen av Frydenlundområdet 1922-1999*. redigert av Jon Li. Oslo, 1999. ISBN 82-579-0274-8
Vissefjärda

**Vissefjärda** er et tettsted i Emmaboda kommune i Kalmar län i Sverige. I 2010 hadde tettstedet 670 innbyggere.

## Referanser
Tepanekere

**Tepanekerne** var et folk i Mesoamerika som talte nahuatl. De slo seg ned på vestsiden av Texcocosjøen. De dannet et viktig rike hvor en av regentene var Tezozomoc.
Ullebergåsen naturreservat

**Ullebergåsen naturreservat** er et naturreservat sør for Kongsberg som ble vernet 24. april 1992.

Ullebergåsen utgjør et grunnlendt åsparti av ordovicisk kalkstein, ca. 2 km nordøst for Lande ved fylkesvei 40. Området består av sammenhengende frodig urte- og grasrik kalkfuruskog, med særlig rike utforminger i østskråningene. Undervegetasjonen har et meget viktig innslag av orkideer.

## Referanser


## Eksterne lenker

* Verneforskrift for Ullebergåsen naturreservat
Johan From

**Johan From** (født 1953) er en norsk professor med filosofisk doktorgrad i statsvitenskap. Han er ansatt som professor ved Handelshøyskolen BIs Institutt for kommunikasjon, kultur og språk, og arbeider spesielt innen fagfeltet skoleutvikling.

## Bakgrunn
From er utdannet cand.polit. innen statsvitenskap fra Universitetet i Bergen med hovedfag i offentlig administrasjon og organisasjonskunnskap (1980). Han ble tildelt filosofisk doktorgrad (ph.d) i 1999 med doktorgrad i *Contemporary European Studies*, samtidsvitenskap, fra Universitetet i Sussex i England.

Etter endt hovedfag arbeidet From fram til 1985 ved Norsk institutt for by- og regionforskning. Deretter var han til 1989 ansatt i Justisdepartementet der han var leder for forsknings- og utviklingsenheten. I 1990 ble han ansatt som førsteamanuensis ved Institutt for offentlige styringsformer ved Handelshøyskolen BI. Fra 1998 til 2001 var han instituttleder samme sted. From ble i 2003 professor. Han flyttet i 2006 til Institutt for kultur, kommunikasjon og språk.     

Froms vitenskapelige forskning har vært basert på offentlig omstilling og styring, og var med i prosessen rundt omstillingen av Telenor. Han har også arbeidet mot EUs integrasjon og utviklingpolitikk.

## Bibliografi i utvalg
* med Kjell Eliassen (red.). *The Privatisation of European Telecommunications*. Ashgate. London. 2007. 
* med Nick Sitter (red.). *Europe's Nascent State? Public Policy in the European Union*. Gyldendal Norsk Forlag. Oslo. 2006. 
* *Hvor moderne? Konkurranseutsetting i offentlig sektor*. Abstrakt forlag. 2003.  
* «Decision Making in a Complex Environment: A Sociological Institutionalist Analysis of Competition Policy Decision Making in the European Commission»". *Journal of European Public Policy*. Bd 9, nr 2. 2002.  
* «The Role of the EU Competition Directorate General (DG IV) in Implementing EU Competition Policy. A Case Study on Public Monopolies»." Dissertation submitted for the degree of Doctor of Philosophy in Contemporary European Studies. University of Sussex, Sussex European Institute. 1999.  
* *Politisamarbeid og europeisk integrasjon. Fremveksten av justis- og innenrikssamarbeid i EU, Europol og Schengen*. Ad Notam/Gyldendal. Oslo. 1996.  
* *EØS og lokalforvaltningen: gjensidig påvirkning? Utfordringer, muligheter og innflytelse for kommunesektoren.* Kommuneforlaget. Oslo. 1995.  
* «Regional planlegging – kunsten å ro utan årer». *NordREFO*. Oslo. 1985.

## Eksterne lenker

* Ansatteside BI
Kalkfuruskog

**Kalkfuruskog** er en vegetasjonstype (biotop) som er knyttet til kalkgrunn, ofte på grunnlendt og tørr mark. Lettvitrende bergarter frigir rikelig med mineraler til de nedre lag i jordsmonnet, mens det øverste laget er påvirket av surt strøfall. Resultatet er en vegetasjon der nøysomme furuskogarter vokser sammen med kravfulle arter fra tørrenger og kalkbakker.

Kalkfuruskogen er en vegetasjonstype med stort artsmangfold. Mange sjeldne orkidéarter vokser i tilknytning til kalkfuruskog, for eksempel flueblom, fruesko og rød skogfrue med flere.

Kalkfuruskog er sjelden i Norge, men finnes på noen av øyene i Indre Oslofjord, som Ulvøya og Malmøya. Her er den vernet blant annet i Malmøya og Malmøykalven naturreservat. Kalkfuruskog finner man også i et lite område ved Kongsvinger festning,Madsøya i Åfjord kommune Trøndelag, samt noen steder på Ringerike, blant annet i Ultvedt landskapsvernområde (Ringerike kommune) og Hurum-/Burudåsen naturreservat (Hole og Ringerike kommuner). På Ringerike er kalkfuruskogen typisk for det meget sjeldne og svært karakteristiske kalkåslandskapet (cuestaåser) på noen øyer i og landskapet rundt (vest og nord for) Steinsfjorden. En av Nordens største kalkfuruskoger finner en i Skibotndalen (Storfjord kommune - Troms fylke). Her finner en mye kalkspatmarmor, glimmerskifer og amfibolitt. En av grunnene til at en finner furu på denne rimelig gode jord er at en har svært lite nedbør her i regnskyggen av Lyngsalpene. I området finner en 16 ulike orkidearter. Her hadde en også Nordens største forekomst av marisko, men på grunn av vernet har skogen grodd igjen og mariskoen er skygget ut. I dag finner en bare en brøkdel av antall marisko igjen. Vern er ikke alltid det beste for alle arter. Mange tjæremiltufter og gammetufter vitner om tidligere tiders aktivitet i dette området.

## Se også
* Sandfuruskog
* Norges skoger
* Malmfuru

## Referanser
Boda glasbruk

**Boda glasbruk** er et småsted i Emmaboda kommune i Kalmar län i Sverige. I 2010 hadde stedet  innbyggere. Boda glasbruk ligger cirka 15 kilometer nordøst for Emmaboda.

Stedet het opprinnelig Förlångskvarn, men endret navn i 1864 da det ble anlagt en glassfabrikk her. Fabrikken ble en del av konsernet Orrefors Kosta Boda, men produksjonen ble nedlagt i 2003.

## Referanser


## Eksterne lenker
*
Barnevernsakademiet i Oslo

**Barnevernsakademiet i Oslo** var en høgskole for barnehagelærerutdanning, etablert i 1935. Det var landets første utdanning for det som i dag kalles barnehagelærere. Skolen ble i 1994 en del av Høgskolen i Oslo, som senere ble til Høgskolen i Oslo og Akershus og Oslomet i 2018.

## Litteratur
* Eva Balke. *Barnevernsakademiet i Oslo gjennom 50 år : fra privat skole for førskolelærere til statlig pedagogisk høgskole*. Oslo, 1988. ISBN 82-7378-005-8
* Nina Bølgan. *Vi skal prøve alt og beholde det beste- : Barnevernsakademiet i Oslo 1984-1994*.  Oslo, 2003 ISBN 82-579-4221-9
* Inger Grundt-Pedersen. *Barnevernsakademiet i Oslo : 1935 – 2. september – 1960 : En 25-årsberetning*. Tanum, 1960
Zelenodolsk (Russland)

**Zelenodolsk** (russisk: Зеленодо́льск, tatarisk (latinsk): Yäşel Üzän) er en by i Republikken Tatarstan i Russland. Den ligger ved venstre (nordre) bredd av elva Volga, rundt 40&nbsp;km vest for Kazan. Innbyggertall: 100&nbsp;139 (folketelling 2002), 94&nbsp;079 (folketelling 1989).

Zelenodolsk ble grunnlagt i 1865 som en landsby under navnet *Kabatsjisjtsje*. Senere het den *Zeljonyj Dol* (russisk: Зелёный Дол), hvorfra dagens navn utviklet seg. Den fikk innvilget bystatus i 1932, under navnet Zelenodolsk.

## Referanser


## Eksterne lenker
*
Flerohopp

**Flerohopp** er et småsted i Nybro kommune i Kalmar län i Sverige. På slutten av 2022 hadde stedet  innbyggere.

Flerohopp har vokst frem rundt jernverket som ble grunnlagt på stedet i år 1725. Jernverket var i drift frem til 1880.

Navnet Flerohopp kommer fra navnene på de tre grunnleggerne av jernverket:  G.W. **Fle**etwood, G.F. **Ro**thlieb og Caspar David **Hopp**enstedt.

## Referanser
Målerås

**Målerås** er et tettsted i Nybro kommune i Kalmar län i Sverige. I 2010 hadde tettstedet 211 innbyggere. Målerås ligger cirka 30 kilometer nordvest for Nybro.

## Referanser
Jon Sundby

**Jon Sundby** (født 8. juni 1883 i Vestby, død 14. desember 1972 i Vestby) var en norsk gårdbruker og politiker (B).

Sundby hadde utdanning fra Sem landbruksskole i Asker og fra Norges landbrukshøgskole. Hans studerte også (med offentlig stipend) på Illinois College of Agriculture i USA.

Han arbeidde som lærer på Sem 1906­–13, de siste par åra som bestyrer. Han var assistent ved Selskapet for Norges Vels jordbruksundersøkelser i 1911. I perioden 1909–­21 foretok han en rekke reiser i Vest-Europa som konsulent for Norsk Hydro. 

I 1912 overtok han farsgården Sundby i Vestby. Han var medlem av herredsstyret i kommunen 1913–16 og 1925–28. Han var opprinnelig høyremann, men gikk inn i Bondepartiet, som ble dannet i 1920.

Sundby satt på Stortinget fra Akershus i seks perioder fra 1922 til 1945. Han var medlem – og de siste to periodene – formann for landbrukskomiteen. 

Da Bondepartiet kom i posisjon i 1931, var Sundby først landbruksminister i Peder Kolstads regjering og deretter finansminister under Jens Hundseid. Han var sentral i å utvikle det norske systemet med støtteordninger for landbruket.

Han hadde flere offentlige verv, både lokalt og nasjonalt, blant annet var han medlem i Norges Banks direksjon fra 1938 til 1944 og igjen noen år etter krigen. Også i organisasjons- og næringslivet hadde han tallrike verv. Han satt i direksjonen i Selskapet for Norges Vel fra 1933, fra 1938 som preses. Han blei avsatt fra dette vervet i 1943.

Fra 1938 var Sundby medlem av Bondepartiets landsstyre. 

Han var en flittig skribent og skreiv flere bøker om landbruksspørsmål. Han redigerte *[[Nationen]]s* landbruksspalte «Jorden og grøden». Seinere var han landbruksmedarbeider i *[[Tidens Tegn (avis)|Tidens Tegn]]*. Til 70-årsdagen hans i 1953 utkom festskriftet *En epoke i norsk jordbruk*. 

Jon Sundby var oldefar til OL-vinner Siren Sundby.

## Jon Sundbys ærespris

*Jon Sundbys ærespris* deles ut hvert andre år til en person som har utført fortjenestefullt arbeid innen meieribruk eller jordbruk for øvrig. Prisen blei utdelt første gang i 1956. Den finansieres av avkastninga fra Jon Sundbys fond. 

Av vinnerne kan nevnes professor Roger K. Abrahamsen (2005), bonde Kåre Syrstad (1999), professor Berge Furre (1997), generalsekretær Hans Haga (1991), Norske 4H (1983) og professor Harald Skjervold (1970).

## Noter og referanser



## Eksterne lenker
* 
*
Tsjistopol

**Tsjistopol** (russisk: Чи́стополь, tatarisk (latinsk): Çistay, tsjuvasjisk: Чистай) er en by i Republikken Tatarstan i Russland. Den ligger ved elva Kama, rundt 100&nbsp;km sørøst for Kazan. Innbyggertall: 63&nbsp;029 (folketelling 2002).

Den fikk byrettigheter i 1781.

Tsjistopol lufthavn ligger 7&nbsp;km sør for byen.

## Referanser


## Eksterne lenker
*